text: Frysende kærestepar overrasket af brandbiler
  03 marts 2014 kl. 05.37
  Et frysende kærestepar blev pludselig overrasket af Vejle Brandvæsen, som var tilkaldt, fordi parret havde tændt ild til nogle gamle paller på en bålplads på Moldevej i Vejle.
  Vejle Brandvæsen havde i øvrigt super-kort udrykningstid.
  Brandstationen ligger kun 500 meter fra bålpladsen.
  Kæresteparret, der begge er er udenlandsk afstamning, får en løftet pegefinger, selv om deres bål var lavet på en godkendt bålplads. Beboere i området troede, at der var ild i et udhus og slog alarm. Alarmen indløb kl. 20 søndag aften.
  